open-index/open-wikipedia-markdown huggingface dataset:
Pratovecchio

**Pratovecchio** er en bosetning i kommunen Pratovecchio Stia i provinsen Arezzo i den italienske regionen Toscana.

Den var egen kommune til 2014 og nabokommunene var Bagno di Romagna (FC), Castel San Niccolò, Londa (FI), Montemignaio, Pelago (FI), Poppi, Rufina (FI), Santa Sofia (FC) og Stia.

## Frazioni

Kommunen omfattet følgende *[[frazione|frazioni]]*:

Campolombardo, Casalino, Castel Castagnaio, Gualdo, Lonnano, San Donato, Tartiglia, Valiana, Villa

## Referanser


## Eksterne lenker
*
Akersveien (Oslo)

**Akersveien** (1-39, 2-28B) er en gate i Oslo i bydel St. Hanshaugen, fra krysset Akersgata/Thor Olsens gate/Ullevålsveien til Gamle Aker kirke.

Tidligere utgjorde Akersveien sammen med den nåværende Akersgata veien mellom Akershus slott og Gamle Aker kirke.

Langs Akersveien ligger blant annet St. Olav domkirke og en rekke andre katolske institusjoner, gammel trehusbegyggelse fra forstaden Bergfjerdingen, Vår Frelsers gravlund, Egebergslottet og Statistisk sentralbyrå. Området rundt nedre del av veien kalles gjerne *Lille Vatikanet* pga. den store konsentrasjonen av katolske institusjoner.

## Bildegalleri

Fil:StOlavsOsloFeb2009.jpg|Sankt Olav domkirke ligger i Akersveien 1.
Fil:St Joseph kirke Oslo.jpg|St. Joseph katolske kirke i Akersveien 6
Fil:Egeberg-leiegaard-akersveien22.JPG | Akersveien 22 ble kalt «Egebergs leiegård» (oppført 1826), se Egeberg (slekt).
Fil:Egebergslottet.JPG|Akersveien 24F–G blir kalt «Egebergslottet» (oppført 1900)


## Referanser


## Litteratur
* Oslo byleksikon
Korsgang

**Korsgang** er en åpen gang mellom en klostergård og den omgivende klosteranleggingen. Passasjen har vanligvis velvet tak og arkader.

## Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Eksterne lenker
*
Santa Maria Novella (Firenze)

**Santa Maria Novella** er en basilika i Firenze. Den ble tegnet på midten av 1200-tallet av to dominikanermunker, Fra' Sisto da Firenze og Fra' Ristoro da Campi.

Kirken er gotisk, med en renessansefasade i svart og hvit marmor som ble utført av Leon Battista Alberti (1456&ndash;1470).

## Referanser


## Eksterne lenker
* 
* Santa Maria Novella Museum and Cloisters (en)
Marisko

**Marisko** (*Cypripedium calceolus*) er en plante i orkidefamilien og den eneste norske representanten for underfamilien Cypripedioideae, som i motsetning til de andre orkideene har to vanlige pollenknapper. 

## Utseende og pollinering
Mariskoplanter blir som regel rundt 30&ndash;50&nbsp;cm lange med ugreina stengler og store, runde blader med tydelige nerver. Hver plante får 1&ndash;2 blomster som  er flere centimeter store. Blomstene består av en stor, bolleforma, gul leppe og fire (egentlig fem, men to er nesten fullstendig sammenvokst) lange, rødbrune blomsterdekkblader som peker i hver sin retning. Blomsten har også et rødprikket, glatt staminodier som fungerer som landingsplass for insekter som tiltrekkes blomsten av duften. De fleste insektene ramler imidlertid ned fra denne landingsplassen og havner i "bollen". For å komme ut igjen må insektet krype bakover mot lyset som slipper inn gjennom to "vinduer" bak i bollen og presse seg ut i bakre kant av blomsten. Før insektet slipper fri må det først passere arrflikene og deretter pollenknappene. Slik sikres krysspollinering. Undersøkelser fra Skandinavia viser at pollinatorene i hovedsak er solitære bier.

## Forekomster i Norge
Marisko er en sjelden plante, og selv om den finnes over store deler av landet er den i klar tilbakegang, og tilbakegangen forventes å fortsette.  Den finnes fra Porsgrunn i sør til Porsanger og Sør-Varanger i nord. Den finnes spredt flere steder på Østlandet, i Romsdal, i Trøndelag og mye av Nord-Norge. Noen steder finnes den i store populasjoner med hundrevis av individer. Eksempler på dette er Snåsa og Børvatnet naturreservat i Bodø som har landets to største forekomster av marisko. Planta er motivet for kommunevåpenet til Snåsa, og den var også fylkesblomst i Nord-Trøndelag, fylket som Snåsa ligger i. 

## Vernestatus

Arten er oppført i Norsk rødliste for arter (2021) som sårbar  (VU). Den er truet av nedbygging, skogsdrift og plukking, og er en av de plantene i Norge som har vært, og fortsatt er utsatt for florakriminalitet. Det er én av grunnene til at den er fredet. 

## Referanser




## Se også
* Liste over norske fylkesblomster

## Eksterne lenker
*
Baptisterium

**Baptisterium** (av gresk språk *baptisterion*, egentlig «svømmebasseng»), *dåpskapell*, var i antikken og middelalderen en bygning, et eget kapell, med dåpsbasseng hvor dåpen foregikk. Disse var som regel viet Johannes Døperen og oftest runde eller åttekantede og dekket med kuppeltak. I midten fantes en cisterne eller et basseng med vann hvor den nakne dåpskandidaten ble nedsenket tre ganger.

Det eldste kjente baptisteriet, fra rundt 230, ble funnet under utgravninger i Dura-Europos ved Eufrat. Dette dåpsstedet var svært lite, noe i overkant av et moderne badekar i utforming, og følgelig beregnet på dåp ved nedsenkning på ryggen.

Da barnedåpen var blitt vanlig, ble cisternen erstattet av en døpefont. I Italia bygde en lenge baptisterier, og det finnes også en mengde baptisterier i Roma, Firenze, Pisa, Ravenna, Parma og flere andre steder.

Kapellet har en døpefont som er sentralt plassert, eller et dåpsbasseng dersom man praktiserer dåp ved neddykking. Utsmykningen er gjerne knyttet til dåpen, for eksempel avbildninger av Jesu dåp. 

Tradisjonelt plasseres dåpskapeller nær inngangen til kirken, for å synliggjøre at dåpen er en inntreden i menigheten.

De eldste baptisteriene var ofte åttekantede. Tallet åtte var i kristen numerologi et symbol på dåpen, da det ble sett som det hellige tallet syv pluss tallet en som symboliserer den ene Gud. 

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Rolls-Royce Phantom V

**Rolls-Royce Phantom V** var en ultra-eksklusiv bilmodell fra Rolls-Royce som ble produsert mellom 1959 og 1968. Totalt 516 eksemplarer ble bygget. Under panseret satt en 90° V8-motor med et sylindervolum på 6&nbsp;230 ccm og doble forgassere, og en firetrinns automatisk girkasse. Bilen hadde trommelbremser og en akselavtsand på 3&nbsp;683 mm.
Fra 1963 fikk bilen en 7 % kraftigere motor fra *Silver Cloud III*, og en ny front med doble hovedlykter.
Harrow School

**Harrow School**, vanligvis bare kjent som **Harrow**, er en britisk privatskole for gutter, beliggende i Harrow on the Hill i London. Den ble grunnlagt i 1572 ved et kongebrev utstedt av dronning Elizabeth I til John Lyon, en lokal landeier, med det formål å utdanne landsbyens gutter. Lyons bestemte at Harrow skulle være kun for gutter, en tradisjon man fremdeles holder på. Harrow er en av de opprinnelige ni engelske privatskoler som angitt i «Public Schools Act 1868»

I dag har Harrow om lag 800 elever fordelt på 11 hus, de tilbyr full innkvartering for £23&nbsp;625 i året. De fleste husene ble bygget i viktoriatiden da antall elever økte dramatisk og skolen begynte å ligne dagens med tanke på størrelse og uniform.

Harrow har en svært lang liste av kjente elever, blant de syv tidligere britiske statsministere; Winston Churchill og den første indiske statsminister, Jawaharlal Nehru. I tillegg har 19 tidligere elever fått Victoria Cross.

Skolen har per 2017 tre skoler i Kina- en i Beijing, en i Shanghai og en i Hongkong- og en i Bangkok i Thailand.

## Referanser


## Eksterne lenker
* 
*  Harrow Association 
*  Harrow Development Trust 
*  Hills and Saunders Photo archive
Tone Hatle

**Tone Hatle** (født 1949, død 30. april 2019) fra Høyre var ordfører i Sør-Varanger i perioden 2003–2007. Hun hadde tidligere sittet flere perioder som kommunestyrerepresentant. Før hun gikk over til stillingen som ordfører var hun rektor ved Bjørnevatn skole i Bjørnevatn. Hun stite ikke til gjenvalg i 2007.

Hatle ble 70 år gammel.

## Referanser
Panel

**Panel** kan vise til:
*Panel (fr. språk *panneau*, egentlig av senlat. *pannus* «tøystykke», «duk»), vanligvis benevning på en treskive hvor man utfører et maleri.
*Veggpanel, panel eller panél, veggkledning av trebord som brukes til hus, utvendig som bordkledning av stående eller liggende bord, eller innvendig av mer bearbeidet trevirke, for eksempel til   «brystpanel» og «fotpanel». Mer vanlig i utlandet, men sjeldent i Norge, er fyllingspanel med et rammeverk av stående og liggende pløyde bord, utfylt med plater av sammenlimte bord. 
*Kontrollpanel, sammenstilling av styringsverktøy, kontroll- og måleinstrumenter, for eksempel bryterpanel,  sikringspanel og paneler i kraftstasjoner. Brukes også om deler av dashbordet i større fly.
*Panel, et råd eller samling av mennesker som representerer ulike fag- eller interessegrupper i en offentlig diskusjon under et allmøte, eller i et fjernsynsprogram og liknende
Sygdommen til Døden

***Sygdommen til Døden*** er en bok skrevet av den danske filosofen Søren Kierkegaard i 1849 under pseudonymet Anti-Climacus. Den handler om Kierkegaards begrep om eksistensiell fortvilelse, der han setter likhetstegn med det kristne begrepet om synd.

Ifølge Kierkegaard er en person «fortvilet» hvis han ikke tilslutter seg Gud. På denne måten mister han sitt selv  , hvilket Kierkegaard definerer som «relasjonen relaterer seg selv til seg selv i relasjonen» . Det menneskelige selv er en syntese mellom det begrensede og det ubegrensede, det mulige og det faktiske og er identifiserbart med den dialektiske balanserende akt mellom disse motstridende ledd , relasjonen. Å ikke være fortvilet er å ha forsonet det begrensede med det ubegrensede å eksistere i bevissthet om ens eget selv og om Gud. Spesielt definerer Kierkegaard det motsatte av fortvilelse som tro, hvilket han beskriver ved det følgende: «I at relatere sig selv til sig selv, og i viljen til at være sig selv, hviler selvet transparent i den magt som grundlagde  det.»

Boken beskriver et antall måter mennesker vender seg fra selvet og fra Gud og antyder et sted at noen mennesker er stolte av sin fortvilelse og lar den står som et eksempel på Guds feilbarlighet likesom en feil i et manuskript som nekter å bli rettet. Denne teksten er en av hovedårsakene til at Kierkegaard defineres som en eksistensialist, fordi han illustrerer måter på hvilke ens subjektive selvoppfattelse bidrar til ens objektive identitet. Denne objektive identitet så Kierkegaard som et samarbeid med Gud i den kreative prosessen.

## Referanser


## Eksterne lenker
* Digital utgave på Arkiv for Dansk Litteratur
Rolls-Royce Phantom IV

**Rolls-Royce Phantom IV** var den dyreste modellen Rolls-Royce noen sinne bygget. Kun 18 eksemplarer ble bygget mellom 1949 og 1956, utelukkende til kongelige og statsoverhoder. Det er den eneste modellen fra Rolls-Royce som var utstyrt med en rekkemotor med åtte sylindre.

Den første Phantom IV ble eid av Prinsesse Elizabeth, senere Dronning Elizabeth II av Storbritannia. Kjøpet var et steg vekk fra kongehusets vane for å kjøpe Daimler-biler, noe som vedvarte frem til kjøpet av en spesialbygget Bentley i 2002.

Denne bilen, som ble en statsbil da hun tok tronen i 1952, og fortsatt eies av Slottet den dag i dag, ble senere supplert med en liknende modell.

Andre eiere inkluderte Prinsesse Margaret og General Franco i Spania, hvis biler fortsatt er i drift under Kong Juan Carlos.
Rolls-Royce Phantom III

**Rolls-Royce Phantom III** var den britiske bilprodusenten Rolls-Royces siste modell før 2. verdenskrig, og ble introdusert i 1936. Modellen erstattet Rolls-Royce Phantom II.

Phantom III ble kjennetegnet av sin aluminiumsmotor. Med en boring på 95,2 mm og en slaglengde på 114,3 mm hadde den nye V12-motoren et sylindervolum på 7,3 liter (7&nbsp;338 cm³). Motoren hadde overliggende ventiler operert av én enkelt kamaksel, plassert i dalen mellom sylinderrekkene. Dette skulle bli den siste V12-motoren fra Rolls-Royce inntil introduksjonen av Rolls-Royce Silver Seraph i 1998.

Bilen hadde også uavhengig hjuloppheng foran, basert på en konstruksjon fra General Motors. Den hadde også en firetrinns manuell girkasse med synkronisering på 2., 3. og 4. gir. Overdrive ble lagt til i 1938. Servo-assisterte bremser på alle fire hjul var også tilgjengelig.
Liste over norske mannsnavn

__NOEDITSECTION__

Denne **listen over norske mannsnavn** inneholder fornavn som ble brukt av minst 200 menn bosatt i Norge i 2018. I tillegg vises hvilken utbredelse hvert navn hadde blant guttebarn født i Norge rundt hvert århundreskifte siden 1700. 

Navnene på denne listen har ikke nødvendigvis noen lang historie i Norge, ettersom også fornavn med røtter i andre kulturer enn den norske er med i listen. Statistikken som ligger til grunn for denne listen ble opprinnelig publisert i 2005 av Statistisk sentralbyrå, basert på grunnlagsdata ført av Norsk Folkeregister den 1. januar 2005. Nyere data er hentet fra Statistisk sentralbyrås database *Statistikkbank*, tabell 10501.

}

|}

## Se også
* Liste over norske kvinnenavn
* Liste over norske etternavn
* Liste over norske dobbeltnavn
* Liste over norske navnedager

## Referanser


## Eksterne lenker
* Norske navn
*SSB navn
Subjekt (filosofi)

Et **subjekt** er en bevissthet som retter seg mot noe annet (nemlig objektet). Subjektet observerer, iakttar, begjærer, former, handler og så videre, og er altså preget av intensjonalitet.

Det **subjektive** er det som angår subjektet og dets intensjonalitet eller dets bevissthet. En opplevelse er noe subjektivt, men det som oppleves er objektivt. For eksempel er et maleri et objektivt fenomen, men den enkelte tilskuers reaksjon på maleriet er subjektiv.
Sandnes alpinsenter

**Sandnes Alpinsenter**, eller Sandnesbakken som de fleste kaller den, i Sør-Varanger er norges østligste alpinsenter, beliggende bare 15 kilometer fra den norsk-russiske grensen. Alpinsenteret åpnet driften av heisen sin i desember 2002. Det er heleid av Sandnes Idrettslag og drives i stor grad på dugnad. Per 2022 består anlegget av 650 meter renntrase med 125 meter høydeforskjell, 500 meter heis levert av heisprodusenten Doppelmayr, varmebu og lysanlegg. Leder for skianlegget er Jonas Sjøkvist Karlsbakk.

Før heisen kom var det aktivitet i skibakken på Sandnes i flere tiår. Sandnes Alpinklubb ble stiftet i 1974 og klubben arrangerte flere kretsrenn i slalåm i bakken. På denne tiden og et stykke inn på 1980-årene var det også en enkel heis her, men den ble etter hvert utslitt og demontert. Aktiviteten i alpinklubben er for tiden liten og det meste av klubbens ressurser går med til å opprettholde driften av skiheisen.

## Eksterne lenker
*
Eilert Sundts gate (Oslo)

:::*Se [[Eilert Sundts gate|pekerside]] for flere forekomster av Eilert Sundts gate.*

**Eilert Sundts gate** (7-59, 2-52B) er en gate i Oslo som går fra Gyldenløves gate ved Arno Bergs plass på Briskeby til Bogstadveien. Gaten ligger i bydel Frogner. Den delen av gaten som ligger mellom Briskebyveien og Gyldenløves gate, kalles iblant *Bondebakken*.

Gaten er oppkalt etter samfunnsforskeren og presten Eilert Sundt (1817–1875) fra Farsund. Eilert Sundt var statsstipendiat mellom 1848 og 1869 for å studere landstrykere, noe som han etter hvert ble utvidet til å gjelde hele den sosiale tilstanden i Norge.
Bebyggelsen langs Eilert Sundts gate omfatter både murvillaer, hovedsakelig bygget mellom 1870 og 1900, og trevillaer fra samme tidsperiode. Flere av bygningene er oppført på Byantikvarens gule liste over bevaringsverdige bygninger. 

Det finnes en *Eilert Sundts gate* også i Kongsberg og i Trondheim

## Bygninger

## Referanser




## Litteratur
* 
* 
* 

## Eksterne lenker
* 
* Listeførte bygninger på kartet
Viten

**Viten** kan vise til:

* Viten som begrep, se *[[kunnskap]]*
* Viten (fjell), fjell på Vorterøya i Skjervøy kommune
Rolls-Royce Phantom I

**Rolls-Royce Phantom** var en stor og luksuriøs bilmodell fra britiske Rolls-Royce laget  mellom 1925 og 1931.

Som forgjengeren Rolls-Royce Silver Ghost, ble *Phantom* produsert både i Storbritannia og i USA.

Den største forbedringen var den nye rekkemotoren med seks sylindre og overliggende ventiler. Motoren var konstruert som tre grupper á to sylindre med avtagbare sylindertopper, og leverte nok krefter til å trekke den store og tunge bilen. Sylinderne hadde 107,9 mm boring og en slaglengde på 139,7 mm, noe som ga et totalt sylindervolum på 7,7 liter (7&nbsp;668 ccm). Støpejern ble erstattet med aluminium i sylindertoppene fra 1928.

Forskjellene mellom de amerikanske og engelske modellene var akselavstander &mdash; begge var spesifisert med de samme 3644.9 millimeter i grunnlengde, men den engelske modellen med lang akselavstand var lenger (3822.7 mm) enn den amerikanske (3721.1 mm). Andre forskjeller inkluderte girkassen, hvor engelske versjoner var utstyrt med en firetrinns mens amerikanske brukte en tretrinns manuell girkasse.

## Produksjon
* Phantom I (England): 2269
* Phantom I (USA): 1243

## Referanser
Rolls-Royce Phantom II

**Rolls-Royce Phantom II** er en bilmodell fra britiske Rolls-Royce som ble lansert i 1929. Modellen erstattet Phantom I.

Den var utstyrt med den samme 7,7 liter (7&nbsp;668 cm³) rekkemotoren som forgjengeren, med overliggende ventiler og seks sylindre. Modellen var dermed den siste Rolls-Royce med seks sylindre. Bilen var også utstyrt med en firetrinns manuell girkasse. I 1932 ble 3. og 4. gir synkronisert, mens 2. gir ble synkronisert i 1935.

278 lettere *Continental* Phantom II ble også produsert, inkludert 125 venstrestyrte eksemplarer.

## Produksjon
* Phantom II: 1402
* Phantom II Continental: 278

## Eksterne lenker
* Rolls-Royce Phantom II  Bilder
Peter Thielst

**Peter Thielst** (født 1951) er en dansk forfatter og mag.art. i filosofi. Han er redaktør på Det lille forlag og har oversatt filosofiske verker, foruten å ha utgitt en lang rekke bøker, inkludert innføringer i Kierkegaard og Nietzsche.

## Bibliografi
* (1977) *Driftens fortolkninger*
* (1978) *Den kønspolitiske tænkning*
* (1980) *Søren og Regine*
* (1984) *Psykoanalyse og psykoterapi*
* (1985) *Kierkegaards filosofi* (2. udg. 1992, 3. udg. 1999)
* (1988) *Latterens lyst* (2. udg. 1995)
* (1988) *Drømmens veje*
* (1989) *Narkissos og Ekko*
* (1989) *Alice Miller*
* (1990) *Kønnet, kroppen og selvet*
* (1991) *Selvpsykologi* (2. udg. 1998)
* (1992) *Den europæiske krop*
* (1993) *Det onde*
* (1994) *Livet må forstås baglæns, men må leves forlæns*
* (1995) *Det gode* (2. udg. 1997, 3. udg. 2001)
* (1996) *Man bør tvivle om alt – og tro på meget*, indføring i idéhistorie
* (1997) *Jeg er ikke noget menneske – jeg er dynamit*
* (1998) *5 danske filosoffer fra det 19. århundrede*
* (1998) *Det skønne* (2. udg. 2001)
* (1999) *Det sande* (2. udg. 2001)
* (1999) *Nietzsches filosofi*
* (2000) *Kødets lyst – tankens list*
* (2001) *Den bedste af alle verdener*
* (2002) *Den kløvede eros*
* (2003) *Livets mening – eller blot lidt sammenhæng og perspektiv*

## Referanser


## Eksterne lenker
* Det lille forlags omtale av Peter Thielst
Joakim Garff

**Joakim Garff** (født 25. februar 1960 i London) er en dansk teolog, forfatter og forskningslektor. Cand.theol. fra 1986, lic.theol. fra 1991. Fra 1992 til 1999 var han formann for *Søren Kierkegaard Selskabet*. Han er per 2017 lektor ved Søren Kierkegaard Forskningscentret i København. Han er også medredaktør av *Søren Kierkegaards Skrifter*. Han har skrevet en rekke bøker, siden hans første bok *Den søvnløse*.

Han biografi om Søren Kierkegaard, *[[SAK. Søren Aabye Kierkegaard|SAK]]* (2000), som ble bestselger i Danmark og utlandet, er oversatt til svensk, norsk, engelsk, tysk, ungarsk og italiensk. Peter Tudvad har kritisert Garffs biografi for å ikke være riktig forskning om Søren Kierkegaard, da det ikke har vært grundig nok kildekritikk.

## Priser (utvalg)
* 2000 – Georg Brandes-Prisen for SAK (biografi)
* 2000 – Weekendavisens litteraturpris for SAK (biografi)

## Referanser




## Eksterne lenker
*
Rød skogfrue

**Rød skogfrue** (*Cephalanthera rubra*) er en plante i marihandfamilien (orkidefamilien). 

## Utseende
Rød skogfrue er en opptil halvmeteren høy plante, med 5-20 store, røde blomster og lange, lansettforma blader oppover hele den ugreina stengelen.

## Forekomster i Norge
Rød skogfrue er svært sjelden i Norge, og i enkelte år blomstrer det bare 25 individer på landsbasis.

Plantens utbredelse er begrensa til nedre Østlandet, og den finnes kun i kommunene Gjerstad, Kragerø, Bamble, Porsgrunn, Drammen, Øvre Eiker, Kongsberg, Modum, Hole, Jevnaker og Aremark.

Planta vokser bare på kalkrik grunn, stort sett i kalkfuruskog, og den er svært varmekjær. Derfor er rød skogfrue totalfreda, og den er også på Norsk rødliste for arter med statusen sterkt trua (EN).

I tillegg til fredningen er det også gitt en egen *Forskrift om rød skogfrue (Cephalanthera rubra) som prioritert art*, og det er utarbeidet en egen handlingsplan.

## Referanser




## Eksterne lenker
* 
* Miljøstatus i Norge: Rød skogfrue
Luna-programmet

**Luna-programmet** var en serie ubemannede romfartøyer som ble sendt til månen av Sovjetunionen mellom 1959 og 1976. I 2023 fortsatte programmet med Luna 25 som crashlandet med månen.

## Referanser
Tidehverv

**Tidehverv** er egentlig et dansk teologisk tidsskrift, men er også kommet til å betegne en retning innenfor dansk teologi. Første nummer av *Tidehverv* utkom i oktober 1926. Blant stifterne av *Tidehverv* kan nevnes Tage Schack, Niels Ivar Heje og Kristoffer Olesen Larsen. Navnet *Tidehverv* ble foreslått av Kaj Thaning, og er en direkte oversettelse av navnet på det tyske, teologiske tidsskriftet *Zeitwende*. Blant Tidehvervs medlemmer i dag kan nevnes Søren Krarup, tidligere prest og folketingsmedlem for Dansk Folkeparti.

## Se også
* Dialektisk teologi – Kristen eksistensialisme – Eksistensialisme – Kerygma

## Eksterne lenker
* Leksikon for det 21. århundrede - den opprinnelige kilden til ovenstående artikkel
* Tidehverv – hjemmeside for tidsskriftet *Tidehverv*
BMW 507

**BMW 507** var en to seters roadster med V8'er på 150 hestekrefter. Første 507 rullet ut fra BMW fabrikken i 1955 og siste rullet ut i 1959 &ndash; det ble produsert kun 252 biler og fremstår idag som et ettertraktet samlerobjekt. 507 ble kun levert med en motor på 3,2 liter og 150 hk. Et fabrikktrimmingssett fantes, og ga bilen ytterligere 10 hk. 507 var håndbygd og hadde aluminiumkarosseri.

## Referanser


## Eksterne lenker
*
BMW 745h

**BMW 745h** var BMWs sjettegenerasjons konseptbil som hadde hydrogen som drivstoffkilde. 745h hadde som de fem tidligere konseptbilene to drivstofftanker, en for flytende hydrogen og en for bensin. V8-motoren på 4,4 liter yter 182 hk og bruker 9,9 sekunder på 0-100 km/t. Bilens toppfart er 215 km/t og totalvekten er på  kg. 

## Eksterne lenker
* BMW Clean Energys side om BMW 745h
* Conzeptcars.com: Side om BMW 745h med bilder
Skorpa – Nøklan landskapsvernområde

**Skorpa – Nøklan landskapsvernområde** med plantelivsfredning ligger i Kvænangen kommune i Troms. Landskapsvernområdet omfatter øyene Skorpa og Nøklan og de to Høyholman. Øyene og holmene ligger i fjorden Kvænangen. Områdets størrelse er 12&nbsp;713&nbsp;dekar landareal, og det ble vernet i 2004. Området ble vernet for «å bevare to særpregete øyer og to holmer med deres natur- og kulturlandskap, samt planteliv knyttet til kalkbjørkeskog iblandet furu, kalkbetinget vegetasjon med forekomster av krypsivaks og kulturbetinget engvegetasjon.» (Sitat fra verneforskriften.)

## Referanser


## Eksterne lenker
* Verneforskrift for Skorpa – Nøklan landskapsvernområde med plantelivsfredning
Knottblom

**Knottblomst** (*Malaxis monophyllos*) er en plante i orkidéfamilien (marihandfamilien).

## Utseende
Knottblom er en liten, uanseelig og gulgrønn plante. Som regel er den rundt 10 centimeter høy, med flere titalls små blomster i aks oppover stengelen. Også blomstene er gulgrønne.
Ved basis har knottblomsten 1-2 små blader.

Knottblom står som regel enkeltvis eller i små grupper, og den har store variasjoner fra år til år i hvor mange individer som blomstrer. Selv om knottblomsten er liten og uanseelig, er den samtidig svært vakker å skue på nært hold.

## Forekomster i Norge
Knottblom er sjelden i Norge, og den finnes bare på Østlandet. Planta vokser bare i kalkrik myr i lavlandet, og den er funnet fra Hvaler i sør til Dovre i nord.

Imidlertid har den gått sterkt tilbake med den storstilte grøftinga og dreneringa som har vært av slike myrer, og i dag finnes den bare på noen få steder i landet. Av den grunn er den totalfredet, og den er også satt opp på Norsk rødliste for arter (2021) med kategorien sterkt trua (EN).

Knottblom finnes i dag fortsatt på Hvaler, og den har forekomster i fylkene Vestfold, Buskerud, Oslo, Akershus (uvisst om den fortsatt finnes der), Hedmark og Oppland.

## Referanser




## Eksterne lenker
*
Humidor

**Humidor** er en oppbevaringsplass for sigarer. Den er bygget i tre og formet som en kasse. Treverket er gjerne ceder (helst *[[Cedrela odorata]]*). Årsaken er cedertreets aroma og evne til å motta fuktighet. 

En humidor bør holde en relativ luftfuktighet på 65–73 %. Blir luftfuktigheten for lav kan oljene i tobakken til slutt fordampe og smaken forringes, blir fuktigheten for høy kan sigaren sprekke eller mugne. For å oppnå en slik fuktighet inneholder derfor humidoren en beholder med et svampaktig stoff (hygrolator), som mettes med destillert vann.

Humidorer finnes i flere størrelser, fra små esker til en enkelt sigar opp til hele fuktighetsregulerende rom, den vanligste typen har to høydenivåer for lagring.

## Installasjon og vedlikehold
Før en humidor kan tas i bruk, må den klargjøres ved at den mettes med fuktighet. Alt treverk på innsiden skal settes inn med destillert vann. Dette gjentas flere ganger med timers mellomrom til treet ikke mottar mer fuktighet. Deretter mettes hygrolatoren med destillert vann, og plasseres i kassen.

Ca. én gang i måneden skal hygrolatoren etterfylles, og ca. hvert halvår skal treverket på ny mettes med vann.

For å unngå muggvekst bør man få sirkulasjon av luften i humidoren ved å åpne og lukke lokket på den noen ganger.

## Humidorfabrikanter
*Adorini
*Alfred Dunhill
*Ellie Bleu
*Zino Davidoff

## Eksterne lenker
* Humidorforberedelse - *Informativ artikkel om hvordan man setter opp en humidor.*
Mats Wahl

**Mats Wahl** (1945–2025) var en svensk ungdomsbokforfatter.

Han skrev over førti bøker siden han debuterte i 1980. Han skrev mye om unge mennesker og følelsene deres.  

*Den usynlige* kom ut på norsk i 2002. Den her fått flere priser og er også filmatisert.

## Utgivelser

## Priser (utvalg)

## Referanser
Snyltemaller

* *[[Bullockia]]*
* *[[Copionodontinae]]*
* *[[Eremophilus]]*
* *[[Glanapteryginae]]*
* *[[Henonemus]]*
* *[[Ituglanis]]*
* *[[Listrura]]*
* *[[Miuroglanis]]*
* *[[Pareiodon]]*
* *[[Parasteglophilus]]*
* *[[Paravandellia]]*
* *[[Plectrochilus]]*
* *[[Sarcoglanidinae]]*
* *[[Stauroglanis]]*
* *[[Stegophilinae]]*
* *[[Sylvinichthys]]*
* *[[Trichogeninae]]*
* *[[Trichomycterinae]]*
* *[[Tridentinae]]*
* *[[Vandellia]]*

**Snyltemaller** er små fisk av familien Trichomycteridae som består av om lag 42 slekter og 178 arter. Mange arter regnes for å være parasittiske fisker, inkludert den mest kjente, Candiru eller *vampyrmalle* (Vandellia sp.) som fryktes av enkelte mennesker fordi den uforvarende tar seg inn i urinrøret til mennesker.

## Eksterne lenker
* 
*
Skjoldungesaga

***Skjoldungesagaen*** (*Skjöldunga saga*) er en islandsk fornaldersaga om den danske ætten av sagnkonger, kalt skjoldungene og oppkalt etter stamfaren Skjold, den første kongen i Lejre. Ifølge Beowulf-kvadet kom kong Skjold til det kongeløse Danmark som et spedbarn, alene på et skip som la til land. I islandsk tradisjon var han derimot sønn av Odin og gift med Gjevjon.

Skjoldungesagaen er tapt, men Arngrímur Jónsson (1568–1648) oversatte deler av den til latin, og andre deler er antatt bevart i andre sagaer, blant andre *[[Den større saga om Olav Tryggvason]]* (*Óláfs saga Tryggvasonar en mesta*, ca. 1300) og *Tåtten om Ragnars sønner* (*[[Þáttr af Ragnars sonum]]*). Noen tekstfragmenter kjent som *[[Sögubrot af nokkurum fornkonungum í Dana- ok Svíaveldi]]* er antatt å være basert på *Skjoldungesagaen*, kanskje avledet fra en senere versjon.

På 1100-tiden ble skjoldungenes ættetavle satt opp på Island, regnet fra kong Skjold til Gorm den gamle. Denne ble overtatt av Saxo og Svend Aggesen.

Blant de meste kjente fra skjoldungætten er sagnkongen Frode Fredegod. Han er både Snorre og Saxo tidfestet til rundt Jesu fødsel som en parallell til Augustus' fredstid, *Pax Augustana*. Ynglingesagaen fremstilte derimot kong Frode som guden Frøy, og ett aspekt ved denne fruktbarhetsguden ble overtatt av Saxo: Han skrev at da kong Frode var død, lot mennene hans som om han fortsatt var i live, og kjørte den døde rundt i landet i en vogn. Men da den døde kongen til slutt var gått i oppløsning, ble han hauglagt etter skikken. Andre kjente skjoldunger er krigerkongene Helge og hans sønn Rolf Krake som opptrer i *[[Bjarkamål]]*, og Harald Hildetann fra Bråvallaslaget. 

Antagelig var skjoldungene historiske personer, men det som fortelles om dem i *Skjoldungesagaen*, er rene sagn, tilsvarende i andre tekster som det angelsaksiske heltekvadet *Beowulf* og hos Saxo Grammaticus i *[[Gesta Danorum]]* fra rundt 1208.

## Referanser
Intersepsjon

Med **intersepsjon** i hydrologisk sammenheng, mener man den mengden av nedbøren (dogg, regn eller snø) som ikke når bakken. Det vil si den delen av nedbøren som blir værende i vegetasjon og lignende. Også om regnfall som fordamper på vei ned.
Slaget ved Moore’s Creek Bridge

**Slaget ved Moore's Creek Bridge** ble utkjempet nær Wilmington i Nord-Carolina den 27. februar 1776 mellom patrioter fra North Carolina og skotske lojalister. Den amerikanske seieren førte til støtte for revolusjonen og økt rekruttering av soldater til deres styrker.

En gruppe lojalistiske styrker under kommando av oberst Donald McLeod, en 80 år gammel erfaren britisk offiser, samlet seg 15. februar i respons til patriotenes bevegelser i regionen. McLeod ledet en styrke på rundt 700 skotske emigranter og 800 lojalistiske militsmenn mot atlanterhavskysten med planer om å slutte seg til en gruppe britiske regulære soldater ved Moore's Creek Bridge som lå rundt 32 km nord for Wilmington. En gruppe på rundt 1000 frivillige og minutemen bestemte seg for å utfordre lojalistenes marsj mot kysten.

Morgengry den 27. februar 1776 førte med seg tåke, og høylandsskottene ankom med trommer og sekkepiper, noen var kledd i kilt, og oppdaget at broa var blokkert av opprørerne ledet av oberstene Lillington og Richard Caswell. Britene stormet mot broa, bare for å bli møtt av tunge skuddsalver på kloss hold. Hele den angripende avdelingen ble meiet ned på bare ti minutter, og kolonistene stormet over broa i et motangrep og tvang de gjenværende skottene og lojalistene på flukt. Patriotene seiret og mistet bare en mann mens en annen ble såret. De påførte fienden et tap på 30 menn og forhindret at avdelingen kunne slutte seg til de britiske soldatene. Over 850 lojalister og andre britiske styrker ble tatt til fange de neste dagene, inkludert oberst McLeod.

## Eksterne lenker
* North Carolinas side om slaget ved Moore's Creek Bridge
* National Park Service side om Moore's Creek Bridge
Steinan høydebasseng

**Steinan høydebasseng** i Trondheim er et anlegg i fjellet som sørger for å utjevne vannforsyningen fra Jonsvatnet til Heimdal, Kolstad og Byåsen.
Covington County (Alabama)

**Covington County** er et fylke i den amerikanske delstaten Alabama. Det ligger sør i staten og grenser mot Butler County og Crenshaw County i nord, Coffee County og Geneva County i øst og mot Escambia County og Conecuh County i vest. Det har også grense mot delstaten Florida i sør.

Covington Countys totale areal er 2&nbsp;704 km² hvorav 26 km² er vann. I 2000 hadde fylket 37&nbsp;631 innbyggere og administrasjonssenteret ligger i byen Andalusia. 

Fylket ble etablert i 1821 og har fått sitt navn etter general Leonard Covington. 

## Eksterne lenker
*
Luna 1958A

**Luna 1958A** (E-1 serien) var sovjets første forsøk på å nå månen. Den ble sendt ut for å krasjlande på månen den 23. september 1958. Den skulle også lage en natrium komet som skulle kunne bli sett fra jorden ved å frigi en liten sky med natrium. Forsøket feilet etter at utskytningsfartøyet sviktet, 93 sekunder etter utskytning.
Covington County

**Covington County** er navnet på to fylker i USA:

*Covington County (Alabama) 
*Covington County (Mississippi)
Kretsløpssystem

**Kretsløpssystemet** eller **blodomløpet** er den rekkefølge blodet går igjennom de forskjellige organene i kroppen for mennesket og mange dyr. Dette systemet er delt i lungekretsløpet og systemkretsløpet.

I blodets kretsløp inngår tre viktige faktorer: Blod, blodårer og hjertet. Hjertet fungerer som blodets kontrollør. Blodet pumpes ut av hjertet ved at det trekker seg sammen og høyre ventrikkel tømmes for blod. Denne fasen kalles *systole*. Derfra beveger blodet seg rundt til celler og vev hvor det avgir oksygen og næringsstoffer, og henter avfallsstoffer som karbondioksid. Blodet blir deretter sendt til lungene for å renses (avgi karbondioksid) og hente nytt oksygen. Dermed vender det tilbake til hjertet for å pumpes ut på nytt. I hjertet ankommer blodet venstre hjerteventrikkel, og i fasen kalt *diastole*, mottar høyre ventrikkel blodet fra venstre.

Det er arteriene og hovedpulsåren som er transportører av blodet. Mindre arterier og såkalte arterioler regulerer gjennomstrømningen. Alle disse typer årer er solid oppbygd med tykke vegger. Kapillarene har derimot tynne årevegger. Kapillærene er årene som driver stoffutveksling, altså transporten av CO2 fra vevet til blodet, og O2 fra blodet til vevet.

Fra hjertets venstre hovedkammer igjennom aortaklaffen går blodet ut i hovedpulsåren, aorta, som har et stort antall blodårer som sprer surstoffrikt blod ut i hele kroppen. Det blodet som går igjennom de små blodårene i tarmene samles i portvenen som tar dette blodet videre til leveren og blodet samles igjen til den nedre hovedvenen, nedre *vena cava*.

Alt det andre blodet fra hovedpulsåren, (som ikke går til tarmene), sprer seg ut i hele kroppen og forsyner organene med surstoffrikt og næringsrikt blod. Blodet samler seg i venesystemet og samles til øvre og nedre hovedvener/vena cava som fører blodet inn i hjertets høyre forkammer. Derfra går blodet til høyre hjertekammer som pumper det ut i lungepulsåren som fører blodet ut i lungene der blodet avgir kulldioksid /kullsyre til luften vi puster. Samtidig overføres surstoff/ oksygen fra lufta til blodet for lagring i de røde blodlegemenes hemoglobin. 

Blodet fra lungene samles i fire lungevener som går inn i hjertets venstre forkammer. Derfra passerer blodet mitralklaffen inn i hjertets venstre hjertekammer, som pumper blodet videre ut i hovedpulsåren. Da er blodet klart til en ny runde i kretsløpet.

## Historikk
Det var den engelske legen William Harvey som i 1628 først publiserte beskrivelsen av kretsløpssystemet.

## Referanser
Luna 1958C

**Luna 1958C**(E-1 serien) var sovjetunionens tredje forsøk på å nå månen. Den ble sendt ut for å krasjlande på månen den 4. desember, 1958. Forsøket feilet etter at utskytningsfartøyet eksploderte, 245 sekunder etter utskytning.
Espen Andersen

**Espen Andersen** er navnet til flere personer:

* Espen Andersen (forsker) (født 1961), norsk IT-ekspert og forsker ved Handelshøyskolen BI
* Espen Andersen (kombinertløper) (født 1961), norsk kombinertløper
* Espen Andersen Bråthen (født 1983), norskfødt dansk massemorder
* Espen Andersen (kombinertløper født 1993), norsk kombinertløper
Escambia County (Alabama)

**Escambia County** er et fylke i den amerikanske delstaten Alabama. Det ligger sør i staten og grenser mot Conecuh County i nord, Covington County i øst, Baldwin County i vest og mot Monroe County i nordvest. Det har også grense mot delstaten Florida i sør.

Escambia Countys totale areal er  km² hvorav 14 km² er vann. I 2000 hadde fylket  innbyggere og administrasjonssenteret ligger i byen Brewton. 

Fylket ble etablert i 1868 og navnet kommer kanskje fra et indiansk ord for en elv i området. Fylket ble erklært som katastrofeområde i september 1979 og september 2004 på grunn av orkanene Frederic og Ivan.

## Eksterne lenker
*
Dawn of the Black Hearts

***Dawn of the Black Hearts*** (utgitt 1995) er et uautorisert live-album (*«bootleg»*) av det norske black metal-bandet Mayhem. Det er kjent for å ha et bilde av liket til Mayhems tidligere vokalist, Dead, som tok sitt eget liv i 1991, på coveret. Bildet ble tatt av Euronymous som fant ham død. Låtene 1 til 8 ble spilt inn i Sarpsborg i 1990, og låtene 9 til 12 (som bare finnes som bonusspor på senere versjoner av plata) i Ski i 1985.

## Sporliste
#«Deathcrush» (3:36)
#«Necrolust» (4:19)
#«Funeral Fog» (6:38)
#«Freezing Moon» (6:06)
#«Carnage» (4:18)
#«Buried by Time and Dust» (5:46)
#«Chainsaw Gutsfuck» (3:59)
#«Pure Fucking Armageddon» (3:15)
#«Danse Macabre» (1:10)
#«Black Metal» (3:00)
#«Procreation of the Wicked» (2:40)
#«Welcome to Hell» (3:46)

## Artister
**Spor 1-8**
*Dead &ndash; Vokal
*Euronymous &ndash; Gitar
*Necrobutcher &ndash; Bass
*Hellhammer &ndash; Trommer

**Spor 9-12**
*Messiah &ndash; Vokal
*Euronymous &ndash; Gitar
*Necrobutcher &ndash; Bass
*Manheim &ndash; Trommer

## Eksterne lenker
* Offisiell Mayhem-side
*
Omega (selskap)

**Omega SA** er en sveitsisk produsent av eksklusive armbåndsur. Omega er eid av The Swatch Group.

## Historie
Grunnlegger av firmaet som skulle bli Omega var den 23-årige Louis Brandt. Han bygde og solgte presisjon-lommeur med deler som han kjøpte av lokale håndverkere. Brandt drev firmaet til sin død 1879. Senere ble Omega ledet videre av to generasjoner av familien Brandt, før den økonomiske krisen etter 1. verdenskrig førte til at klokkemerket ble kjøpt opp av selskapet SSIH, som hadde sitt hovedsete i Genève. Omega fusjonerte i 1930 med Tissot, klokker merket Tissot-Omega fra denne perioden er svært etterspurt av samlere. Senere ble Omega kjøpt opp av Swatch-gruppen, som regnes som verdens største klokkeprodusent.

## Innovasjoner
Omega kan i historien vise til flere tekniske nyvinninger. I 1936, hos Teddington observatoriet i England, oppnådde Omega 97,8 poeng av 100 oppnåelige i en nøyaktighetstest, dette var en rekord som aldri er slått i observatoriets historie. Da Neil Armstrong tok menneskehetens første steg på månen, 21. juli 1969, kunne han konstatere at hans Omega Speedmaster armbandsur viste tiden 02:56 GMT. Omega ble valgt ut som NASAs prioriterte samarbeidspartner i konkurranse med flere andre urmerker, og er det fortsatt. Dette brukes selvfølgelig i Omegas reklamebudskap. Urmerket er også offisiell leverandør av tidtagning til Olympiske leker.

Blant de mest populære modellene finnes det:
*Speedmaster
*Seamaster
*Constellation
*Flightmaster
*Museum

## Markedsføring
Kommersielle ambassadører for Omega er bla.annet Pierce Brosnan (James Bond), Ernie Els, Michael Schumacher, Michelle Wie, Nicole Kidman og Anna Kurnikova.

## Eksterne lenker
*
Baldwin County (Alabama)

**Baldwin County** er et fylke i den amerikanske delstaten Alabama. Det ligger sør i staten og grenser mot Monroe County i nordøst, Escambia County i øst, Mobile County i vest og mot Washington County og Clarke County i nordvest. Det har også grense mot delstaten Florida i øst og Mexicogulfen i sør.

Baldwin Countys totale areal er 5&nbsp;250 km² hvorav 1&nbsp;115 km² er vann. I 2000 hadde fylket 165&nbsp;100 innbyggere. Administrasjonssenteret ligger i byen Bay Minette. 

Fylket ble etablert i 1809. I september 1979 ble det erklært som katastrofeområde på grunn av orkanen Frederic.

## Eksterne lenker
*
Jørn Stubberud

**Jørn Stubberud** (født 1968), også kjent under artistnavnet «Necrobutcher», er bassist i det norske Black Metal-bandet Mayhem, som han var med på å starte i .

Stubberud er Mayhems eneste gjenværende originalmedlem da «Messiah» og «Manheim» forlot bandet og «Euronymous» ble drept.

Han har vært involvert i andre band som Kvikksølvguttene, L.E.G.O., Fleshwounds og Checker Patrol.

## Eksterne lenker
* 
* 
*
Jan Axel Blomberg

**Jan Axel «Hellhammer» Blomberg** (født 1969) er en norsk trommeslager.

Blomberg har også gått under psevdonymene «Mr. Hellhammer», «Hauptman Hammer», «Jan Axel Von Blomberg» og «Von Blomberg» og er mest kjent som trommeslager i de norske bandene Mayhem, Dimmu Borgir og Arcturus. Han har vært medlem av black metal-bandet Mayhem siden 1988 og avant-garde metal-bandet Arcturus siden 1987 da han stiftet det sammen med Steinar «Sverd» Johnsen. Med seg som trommetekniker har han Sigurdur Sörensson.

Blomberg er også fast trommeslager i Age of Silence, Mezzerschmitt, Troll og Winds. Tidligere har Blomberg vært med i Carnivora, Jorn, Shining og The Kovenant. I en kort periode var han også medlem av Mysticum, men han spilte aldri inn noe med dem.

Fra 2024 spiller han i bandet Helvitnir, dannet av tre tidligere medlemmer av Ragnarok.

## Band
* Mayhem (1988&ndash;)
* Antestor (2004 og 2005)
* Dimmu Borgir (2005&ndash;2007)
* Jorn (2001)
* Thorns (2001)
* Vidsyn (2004)

**Konsertmusiker**
* Emperor (1992)
* Immortal (1995)

**Gjestemusiker**
* Fleurety (Gjest på sangen «Exterminators» fra albumet *Department of Apocalyptic Affairs* fra 2002)
* Ulver (Gjest på sangen «Synen» fra samlealbumet *Souvenirs from Hell* fra 1997
* Mysticum (Han spilte trommer for bandet i en kort periode etter albumet *[[In The Streams Of Inferno]]* men innspilte aldri noe)

## Eksterne lenker
* 
* 
* 
* Offisiell Mayhem-side
Luna 16

**Luna 16** var det første robotoppdraget som skulle lande på månen, og returnere til jorden med en prøve, og representerte den første prøven som var returnert til jorden av Sovjetunionen.

## Eksterne lenker
*
Slimål

**Slimål** er en art i gruppen *[[Myxine]]* under Slimåler

Det er en saltvannsfisk som blir opptil 80&nbsp;cm lang.

Den ble kåret til Norges nasjonalfisk av NRK Nitimens lyttere i 1982 etter det som trolig var en aksjon satt i gang av biologistudenter med støtte av Per Hafslund. Nitimens Kjell Thue underkjente imidlertid stemmene på slimålen fordi: «Det var ingen nasjonalfisk-konkurranse, men en kåring av den fisken som kan representere Norge som fiskerinasjon. Slimålen derimot har ingen betydning for fiskerinæringen.» Dermed ble de ca. 4000 stemmene på slimålen forkastet og torsken ble utropt til vinner med 2552 lytterstemmer.

## Referanser


## Eksterne lenker
* 
*
Klar…Boks!

***Klar...Boks!*** med undertittel *Erindringer om Norsk boksing gjennom et århundre* er skrevet av Egil Røyving på oppdrag fra Oslo Boksekrets. Boka dekker i hovedsak norsk boksing i årene 1920-1995, med hovedvekt på Oslo Boksekrets.

Boka er kronologisk og kan godt brukes som et oppslagsverk. Bakerst i boka finnes utførlig dokumentasjon av bl.a. kretsstyrer, oslomestere, kretsmestere, bykamper, Østlandsmestere, Kretsens bragdmenn, Norgesmestere, Nordiske mestere, EM- og VM- og OL-deltakere og landskamper.
Alterhaug naturreservat

**Alterhaug naturreservat** ligger ligger ved gården Alterhaug i Rana kommune i Nordland. Naturreservatet dekker et område på 14,5 dekar. Området er vernet for å bevare en tett almebestand og ei frodig blandingsskogsli med rik urte- og soppflora.

## Referanser
Barnevelsignelse

**Barnevelsignelse** er overgangsrite som brukes i flere kristne trossamfunn som ikke praktiserer dåp av barn.  Ritualet omfatter bønn for barnet, og en velsignelse av barnet. 

Barnevelsignelsen er ikke en «dåp», derfor regnes ikke de som er barnevelsignet som *medlemmer* i kirkesamfunnet, men som *tilhørige* eller *tilsluttet*. Denne tilhørigheten kan likevel utløse økonomisk tilskudd til trossamfunn, fra den norske stat.

## Navngivning
Å gi barnet et navn er ikke en del av barnevelsignelsen. Men vanligvis kunngjøres barnets navn under denne seremonien.

Ofte markeres seremonien hjemme hos familien sammen med slekt og venner.

## Barnevelsignelse i pinsebevegelsen
Det er frivillig å la et barn barnevelsigne i pinsebevegelsen. Men de fleste blir barnevelsignet og det er vanlig å ha barnevelsignelsen når barnet er noen måneder gammelt. 

Denne seremonien finner sted i et av menighetens møter, som regel i et søndagsmøte. Familien kommer frem og blir presentert for menigheten. Møtelederen eller pastoren, holder barnet, og sammen med menigheten blir barnet, på en enkel måte, bedt for og velsignet. 

Barnevelsignelsen praktiserer fordi pinsebevegelsen ikke har barnedåp, men *troende dåp*, vanligvis (feilaktig) omtalt som *voksendåp*. Dåpen er frivillig og skjer på den kristnes bekjennelse og tro, og ikke på grunn av alder eller fordi en blir voksen. Den eneste betingelse for å bli døpt er bekjennelsen av *å tro på Jesu Kristi frelsesverk*. Derfor kalles dåpen troende dåp, og det er ikke uvanlig at ganske unge mennesker lar seg døpe. 

## Se også
* Dåp i pinsebevegelsen
Amundsgjerdlia naturreservat

**Amundsgjerdlia naturreservat** ligger ved gården Amundsgjerdet i Sømna kommune i Nordland. Naturreservatet er på 83 dekar. Området er vernet for å sikre ei spesiell almeli. Andre trær og busker som vokser her er osp, hassel, bjørk og tysbast. Det er også en rik urteflora med junkerbregne, vårmarihand, fingerstarr, trollbær, krattfiol, lodneperikum, kratthumleblom, skogvikke, vårerteknapp, kransmynte og myske. Amundgjerdsfjellet er verdens nordligste lokalitet for kusymre.

Amundsgjerdlia naturreservat ligger like ved Gjerdevatnet naturreservat.

## Referanser
Barrow-banden

**Barrow-banden** var en gruppe amerikanske kriminelle som besto av brødrene Clyde og Buck Barrow og deres kjærester Bonnie Parker og Blanche Barrow. Andre medlemmer av banden var blant andre Raymond Hamilton, W.D. Jones, Joe Palmer og Henry Methvin. De utførte en rekke ran på 1930-tallet se Bonnie & Clyde.
Anda naturreservat

**Anda naturreservat** er et naturreservat og ramsarområde i Øksnes kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til områdets verdi som hekkeområde for en rekke fuglefjellarter (alkefugl) og andre sjøfuglarter».

Området ligger ca. 5 km nord for nordspissen av Langøya og vest for Andøya, og omfatter øya Anden, med Anda fyr, og noen småskjær. Naturreservatet er på 525 dekar, hvorav 359 dekar sjøareal. Området er vernet for å bevare et fuglefjell med nasjonal verneverdi, med lundefugl, alke og krykkje. Videre hekker også toppskarv, gråmåke, svartbak og teist i anseelige mengde. 

## Referanser


## Eksterne lenker
*  
* verneforskriften hos Lovdata
Rowena (Texas)

**Rowena** er en by i sørvestre delen av fylket Runnels County i den amerikanske delstaten Texas.

Byen ble formgitt av Paul J. Baron i 1898 og i år 2000 hadde den 483 innbyggere. Bonnie Parker, som var ene halvparten av paret Bonnie & Clyde, er født her.

## Referanser
Andås naturreservat

**Andås naturreservat** ligger ved gården Andås, like ved Mosjøen i Nordland. Naturreservatet er på 54.8 dekar. Området er vernet for å sikre en representativ gråorskog.

## Referanser
Arstadlia–Tverviknakkan naturreservat

**Arstadlia–Tverviknakkan naturreservat** ligger ved Arstad i Beiarn kommune i Nordland. Naturreservatet er på 887 dekar. Området er vernet for å bevare det som sannsynligvis er verdens nordligste almeforekomst (Arstadlia) og en nasjonalt verneverdig kalkfuruskog (Tverrviknakkan) med rike orkidéforekomster samt mellomliggende kalkberg i Stihammaren med hyppig forekomst av låglandsbjørk og mange andre kravfulle planter.

Arstadlia–Tverviknakkan naturreservat ligger like ved Leirvika naturreservat.

## Referanser